Diari Oficial de la Generalitat Valenciana


Sumari del DOGV 824, del 13-05-1988 (1988/811116)

RESOLUCIÓ de 26 d'abril de 1988, de la Direcció General de la Producció Agrària, per la qual s'estableixen les normes per a la senyalització de les vies pecuàries i dels terrenys sotmesos a règim especial de caça i pesca continental.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   824

Data del DOGV
:   13-05-1988

Secció del DOGV
:   ALTRES DISPOSICIONS

Número del document
:   1988/811116


Data del document
:   26-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Correcció d'errades

Anàlisi jurídica

Resolució de 26 d'abril de 1988, de la Direcció General de la Producció Agrària, per la qual s'estableixen les normes per a la senyalització de les vies pecuàries i dels terrenys sotmesos a règim especial de caça i pesca continental.  
Vists els articles vuité i següents de la Llei de Caça de 4 d'abril de 1970, i els articles deu i següents del Reglament per a la seua aplicació, de 25 de març de 1971, pels quals es defineixen els terrenys sotmesos a règim cinegètic especial; i la Resolució d?1 abril de 1971, de la Direcció General de Forests, Caça i Pesca Fluvial.  
Vists els articles quaranta-dos i següents de la Llei de Pesca Fluvial, de 20 de febrer de 1942, els articles seixanta-set i següents i el cent tretze del Reglament per la seua aplicació, de 6 d'abril de 1943.  
Vista la Llei 22/1974, de 27 de juny, sobre Vies Pecuàries i el Reglament per a la seua aplicació.  
En atenció d'aquests motius i fent ús de les facultats que tinc atribuïdes, he resolt:  
Primer  
La senyalització de les zones a què es refereix aquesta disposició es realitzarà de la manera següent:  
A) - A terrenys sotmesos a règim especial de caça:  
Els senyals de primer ordre o cartells es col·locaran al llarg de tot el perímetre exterior, o fins i tot de l'interior, en els casos en què hi haurà enclavaments, i en totes les vies d?accés a la zona, de forma que la distància entre els cartells no siga major de 600 m. i que la llegenda o distintiu es veja des de l'exterior del terreny senyalitzat.  
Entre els senyals esmentats anteriorment, es col·locaran els de segon ordre, separats com a màxim un d'altre 100 m., de forma que un observador situat davant d'un dels cartells o senyals puga veure, a més a més, els dos més propers.  
B) - A terrenys sotmesos a règim especial de pesca:  
Els senyals de primer ordre es col·locaran al principi i al final de la zona, en ambdós marges i als principals accessos, i s'hi indicarà amb una fletxa la direcció cap a la qual s'estén.  
C) - A vies pecuàries:  
Els cartells es col·locaran a l'encreuament amb les carreteres nacionals, comarcals o locals, i amb les vies fèrries.  
Segon  
Senyals de primer ordre (cartells). Els cartells s'ajustaran als dibuixos de l'annex i hauran de reunir les característiques següents:  
Material: qualsevol que en garantesca una conservació i una rigidesa adequades.  
Dimensions: 33x5O cm., amb un marge del 1007o en cada dimensió.  
Altura des de terra: entre 1,50 i 2,50 metres.  
Colors: lletres negres sobre fons blanc i barra de prohibició en roig.  
Lletres: altura, 6 centímetres; amplària, 1 centímetre en dos o tres ratlles, segon les maquetes de l'annex. Hom recomana el tipus de lletra Helvetica Light Condensed.  
Llegenda: la que corresponga al règim especial de caça o pesca, d'acord amb els models especificats a l'annex. Hom recomana l?ús del Valencià o del Castellà, segons que el territori on s'instal·len siga considerat per la Llei 4/1983, de 23 de novembre, sobre ús i Ensenyament del Valencià, com a predominantment valenciano-parlant o costellano-parlant.  
Les llegendes seran les següents:  
- «Vedat privat de caça» (C-01). Zona sotmesa a règim especial de caça, de titularitat privada.  
- «Vedat local de caça» (C-03). Zona sotmesa a règim especial de caça, patrocinada per ajuntaments, entitats locals menors d'àmbit local.  
- «Vedat social de caça» (C-02). Zona sotmesa a règim especial de caça, administrada per la Conselleria d?agricultura i Pesca amb la finalitat de facilitar la caça amb igualtat d'oportunitats a tots els caçadors.  
- «Caça controlada» (C-04). Terreny creat per protegir, conservar, fomentar i aprofitar-ne ordenadament la riquesa cinegètica, administrat per la Conselleria d?agricultura i Pesca.  
- «Refugi de caça» (C-05). Establert per raons biològiques, científiques o educatives, amb la finalitat d'assegurar-hi la conservació de determinades espècies de la fauna i de la flora. No s'hi podrà caçar.  
- «Reserva Nacional de caça» (C-06). Nucli amb possibilitats cinegètiques excepcionals, la finalitat del qual és assegurar la conservació de terminades espècies.  
Uadministrarà la Conselleria d?agricultura i Pesca.  
- «Prohibida la caça. Zona de seguretat» (C-07). Lloc on no es pot caçar amb armes de foc, per la necessitat de garantir la protecció de les persones i dels seus béns.  
La senyalització no hi és obligatòria, excepte si havien estat declarades per resolució de la Direcció General de la Producció Agrària de la Conselleria d?agricultura i Pesca o es considerava convenient per a una zona determinada. A aquesta senyalització es podran afegir les especificacions que calguen, per exemple: a) Parc forestal, b) Zona d'esplai, c) Recinte esportiu, d) Granja cinegètica, etc.  
- « Prohibida la caça. Zona de reserva» (C-08). Indret on l'activitat cinegètica està prohibida per l?Ordre General de Vedes o per alguna altra disposició derivada de l?existència d'un pla especial o d'un pla rector de la zona.  
- «Caça amb reglamentació específica» (C-09). Zona amb reglamentació específica de caça, desplegada en un pla cinegètic aprovat per la Conselleria d?agricultura i Pesca.  
- «Colomer industrial a 1.000 m. (C-10). Senyalització que cal situar a 1.000 m. al voltant d'un colomer industrial, als camins, accessos i punts destacats.  
En aquesta zona està prohibida tot tipus de caça.  
- «Ensinistrament de gossos de caça» (C-11). Zona on està autoritzat l?ensinistrament de gossos de caça en època de veda. Hi és obligatòria la senyalització de tots els accessos principals. La separació màxima entre els senyals indicadors ha de ser de 100 m.  
- «Zona de pesca controlada» (P-01). Zona sotmesa a reglamentació especial de pesca.  
- «Refugi de pesca» (P-02). Zona on està vedat o prohibit de pescar.  
- «Pesca: zona de truites» (P-03). Zona on sols es pot pescar en l?època hàbil de salmònids.  
- « Pesca en règim especial» (P-04). Zona on regeix una època de pesca distinta a l?habitual. Generalment hi ha autorització de pescar amb canya truites a determinats embassaments durant tot l'any.  
- «Pesca prohibida» (P-05). Indica la prohibició de pescar-hi permanentment, segons que estableix la Llei de Pesca Fluvial vigent.  
- «Via pecuària» (V-01). Camí de domini públic, de trànsit o transhumància ramadera. En aquests cartells caldrà afegir el número de classificació de la via.  
Símbols gràfics: Els cartells hauran de dur els senyals i símbols gràfics indicats als articles tercer i quart.  
Tercer  
Tots els cartells, excepte els següents: C-01, C-02, C-09, C-10, C-11, E-02, E-03 i E-04, hauran de tenir: el bloc escut/logotip Generalitat/Conselleria d?agricultura i Pesca, establert per la Llei 8/84, de 4 de desembre, de Símbols de la Generalitat Valenciana, d'acord amb les normes que la Comissió de Disseny i Senyalització de la Generalitat Valenciana estableix per reproduir-los.  
Quart  
Símbols qualificadors complementaris.  
- C-31 complementa «Vedat privat de caça» (C-01), «Vedat local de caça» (C-02) i «Vedat social de caça» (C-03).  
- C-32 «Prohibició de caçar», complementa «Refugi de caga» (C-05), «Zona de seguretat» (C-08) i» Prohibida la caça» (C-09).  
- P-31 complementa «Zona de pesca controlada» (P-01) i «Pesca, zona de truites» (P-03).  
- P-32 «Prohibició de pescar», complementa «Refugi de pesca» (P-02) i «Pesca prohibida: pas o presa» (P-05).  
Cinqué  
Senyals de segon ordre per a zones sotmeses a règim especial de caça: s'ajustaran al dibuix de l'annex i haurà de reunir les característiques següents:  
Material: qualsevol que en garantesca una conservació i una rigidesa adequades.  
Dimensions: 20 per 30 centímetres.  
Altura mínima des del sól: entre 1,50 i 2,50 m.  
Colors: Blanc i negre. Si van barrats, en roig.  
Símbols gràfics: C-31, per a intercalar entre els cartells de primer ordre següents: «Vedat privat de caça» (C-01), «Vedat local de caça» (C-02),» Vedat social de caça» (C-03), «Caga controlada» (C-04) i «Reserva nacional de caça» (C-06).  
Sisé  
Xapes de matrícula: Als cartells de primer ordre, corresponents a «Vedat privat de caça» (C-01) i «Vedat local de caça» (C-03), es col·locarà una xapa de matrícula que haurà de reunir les característiques següents:  
Material: xapa metàl·lica.  
Dimensions: 3 per 13 centímetres.  
Color: El del metall.  
Lletres i números: gravats o emmotllats en la xapa.  
Altura de les lletres i dels números: 1,5 centímetres.  
Seté  
Als cartells de «Pesca, zona de truites» i «Pesca en règim especial» es podrà afegir l?època hàbil o l?època de prohibició de pesca.  
vuité  
Venda dels cartells i de les xapes de matrícula: les coses comercials que es dediquen a la venda dels cartells i de les xapes de matrícula, hauran d'exigir al comprador el document que acredite el permís corresponent de les Direccions Territorials de la Conselleria d?agricultura i Pesca.  
La Direcció General de la Producció Agrària subministrarà als fabricants que ho sol·licitaran, els dibuixos, anagrames i logotips de la Generalitat Valenciana a escala 1/1 perquè en facen una reproducció exacta.  
Nové  
La substitució de la senyalització actual, realitzada tant per l'Administració com pels particulars, haurà d'adaptar-se a les característiques definides en aquesta Resolució. Les Direccions Territorials de la Conselleria d?agricultura i Pesca ordenaran la retirada dels cartells i senyals que hagen estat col·locats indegudament o sense el permís corresponent.  
DISPOSICIO FINAL  
Aquesta Resolució entrarà en vigor l?endemà de la publicació al Diari Oficial de la Generalitat Valenciana.  
València, 26 d'abril de 1988. - El Director General de Producció Agrària: Gonzalo Casanova López.  
Veure imatge